Parteil on aidanud võimul püsida jõhkrus, ideoloogiline paindlikkus ja majanduskasv.
Artikkel on esmalt ilmunud ajalehes The Economist. Edasi avaldab artikli tõlke väljaande loal.
1. juulil tähistas Hiina Kommunistlik Partei oma 100. sünniaastapäeva. Partei on end alati nimetanud “suureks, kuulsusrikkaks ja õigeks”. Ning teise tegutsemissajandisse astudes on neil põhjust uhkustada ja uhke olla. Lisaks sellele, et partei on püsinud paljude kriitikute ennustustest märkimisväärselt kauem, näib see olevat ka tõusuteel. Kui Nõukogude Liit 1991. aastal lagunes, arvasid paljud asjatundjad, et sama juhtub ka teise suure kommunistliku korraga. Ent nägemaks, kuivõrd nad eksisid, mõelgem kasvõi, et president Joe Biden pidas 13. juuni tippkohtumisel vajalikuks kuulutada mitte ainult seda, et Ameerikal ja Hiinal on vastuolusid, vaid ka, et suur osa maailmast kahtleb, “kas demokraatlikud režiimid suudavad sellega konkureerida või mitte”.